กุหลาบแวร์ซาย - วิกิพีเดีย

# กุหลาบแวร์ซาย

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

กุหลาบแวร์ซาย
ออสก้า จาร์แจแยส

ชื่อไทย | กุหลาบแวร์ซาย
ชื่อญี่ปุ่น | ベルサイユのばら (เบรุซาอิยุ โนะ บะระ)
ชื่ออังกฤษ | Lady Oscar
ผู้แต่ง | ริโยโกะ อิเคดะ
แนวการ์ตูน | การ์ตูนผู้หญิง อิงประวัติศาสตร์
เว็บไซต์ | www.ikeda-riyoko-pro.com

ลิขสิทธิ์
ลิขสิทธิ์ในญี่ปุ่น |
ลิขสิทธิ์ในไทย |
จำนวนเล่ม |

ส่วนหนึ่งของ สารานุกรมการ์ตูน

กุหลาบแวร์ซาย หรือที่รู้จักกันในนามของเลดี้ออสก้า โดยริโยโกะ อิเคดะ เป็นหนึ่งในการ์ตูนญี่ปุ่นที่เป็นที่รู้จักอย่างดีทั่วโลก

การ์ตูนเรื่องนี้ได้ถูกตีพิมพ์เป็นตอนๆ ในนิตยสารมาร์กาเร็ต ของสำนักพิมพ์ชูเออิชา ในปีค.ศ. 1973 และประสบความสำเร็จในทันที ต่อมาได้ถูกตัดแปลงเป็นละครเวที ภาพยนตร์ชุดการ์ตูน และบัลเลต์ ริโยโกะ อิเคดะ ผู้แต่ง ยังได้ร่วมประพันธ์คำร้องในภาคโอเปร่าของเรื่องนี้อีกด้วย

ละครเวทีที่ดัดแปลงจากการ์ตูนเรื่องกุหลาบแวร์ซาย ยังได้กลายเป็นละครเวทีที่มีการแสดงมากรอบที่สุด ตามรายงานของนิตยสารทาการาซุกะ รีวิว

ในปีค.ศ. 1983 หนังสือการ์ตูนสองชุดแรกของกุหลาบแวร์ซาย ได้รับการแปลเป็นภาษาอังกฤษโดยเฟรเดริก แอล. ชอดต์ โดยมีวัตถุประสงค์เพื่อสอนภาษาอังกฤษให้กับชาวญี่ปุ่น และยังได้จัดจำหน่ายในทวีปอเมริกาเหนืออีักด้วย กุหลาบแวร์ซาย จึงได้ชื่อว่าเป็นการ์ตูนญี่ปุ่นเรื่องแรกที่ได้รับการแปลเพื่อการค้าและจัดจำหน่ายในทวีปอเมริกาเหนือ

## [แก้] พล็อตเรื่อง

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

เรื่องราวเกิดขึ้นในประเทศฝรั่งเศส ช่วงก่อน และหลังการปฏิวัติฝรั่งเศส ตัวเอกของเรื่องเป็นสตรี มีชื่อว่า ออสก้า ฟร็องซัวส์ จาร์แจแยส บิดาของเธอ นายพลจาร์แจแยส หมดหวังที่จะมีบุตรชาย (เขามีบุตรสาวถึงหกคน) จึงตัดสินใจที่จะเลี้ยงดูบุตรสาวคนเล็กแบบผู้ชาย นายพลจาร์แจแยสฝึกฝนบุตรสาวเป็นอย่างดีทั้งเรื่องศิลปะการฟันดาบ และศิลปะการต่อสู้ ออสก้ามักจะฝึกฝนกับเพื่อนสนิท ผู้ใกล้ชิด ซึ่งอันที่จริงเป็นคนรับใช้ ชื่ออองเดร กร็องดิเย ผู้ซึ่งเธอสามารถเอาชนะได้ตลอด อ็องเดรเป็นหลานชายของแม่นมของออสก้า ทั้่งคู่ใช้เวลาส่วนใหญ่ร่วมกันด้วยมิตรภาพที่ราบรื่น ซึ่งในเวลาต่อมา ได้พัฒนาเป็นความรักในที่สุด

เลดี้ออสก้าเป็นหัวหน้าทหารองค์รักษ์ และรับผิดชอบความปลอดภัยของเหล่าราชนิกูลพระองค์น้อย ของพระนางมารี อองตัวเนต และของเชื้อพระวงศ์ทั้งหลาย เรื่องราวมุ่งเน้นไปที่ความเข้าใจของออสก้าที่เพิ่มขึ้น เกี่ยวกับว่าฝรั่งเศสถูกปกครองอย่างไร รวมถึงความลำบากของคนจนในประเทศ จุดเด่นของเรื่องอีกส่วนได้แก่ เรื่องราวความรักระหว่างมารี อองตัวเนต กับแอกเซล ฟอน เฟอร์เสนท่านเค้าท์จากสวีเดน เรื่องชู้สาวของบุคคลทั้งสองได้ก่อให้เกิดข่าวลือไปทั่วฝรั่งเศส เป็นเหตุชื่อเสียงของพระราชินีต้องเสื่อมเสีย ดังนั้น เลดี้ออสก้าจึงได้ขอให้ท่านเค้าท์ออกจากประเทศไป

หลังจากที่ท่านเค้าท์ตัดสินใจเดินทางออกนอกประเทศ และเข้าร่วมรบในสงครามปลดปล่อยอเมริกา มารี อองตัวเนต ต้องเสียพระทัยเนื่องด้วยความรักที่มีต่อท่านเค้าท์เป็นอันมาก ดังนั้น พระนางจึงเริ่มซื้อเสื้อผ้าและเครื่องประดับราคาแพง รวมทั้งออกงานเต้นรำแทบทุกคืน เพื่อจะได้ลืมคนรักของพระนาง การกระทำดังกล่าวทำให้ต้องเก็บภาษีหนักขึ้น และความยากจนได้แพร่กระจายไปทั่วฝรั่งเศสเนื่องมาจากความต้องการใช้จ่ายของมารี อองตัวเนต

คดีสร้อยพระศอ รวมถึงคดีกาเบรียล เดอ โปลาสตรง เค้าท์เตสแห่งโปลินยัก ได้กลายเป็นศูนย์กลางประวัติศาสตร์ของเรื่อง รวมถึงการปฏิวัติฝรั่งเศสและการบุกคุกบาสตี ทั้งหมดได้ถูกถ่ายทอดผ่านตัวละครอันได้แก่ออสก้า และผู้คนรอบตัวเธอ

เลดี้ออสก้ามักจะถูกมองว่าเป็นกรณีตัวอย่างของสาวหล่อ

## [แก้] แหล่งข้อมูลอื่น

- ริโยโกะ อิเคดะ
- เว็บไซต์ทางการของริโยโกะ อิเคดะ
- เลดี้ ออสก้า (ชื่อเื่พื่อจัดจำหน่ายในต่างประเทศของกุหลาบแวร์ซาย)
- เว็บไซต์ภาษาอังกฤษอุทิศให้แก่ เบรุไซยุ โนะ บะระ

ดึงข้อมูลจาก "http://th.wikipedia.org../../../%E0%B8%81/%E0%B8%B8/%E0%B8%AB/%E0%B8%81%E0%B8%B8%E0%B8%AB%E0%B8%A5%E0%B8%B2%E0%B8%9A%E0%B9%81%E0%B8%A7%E0%B8%A3%E0%B9%8C%E0%B8%8B%E0%B8%B2%E0%B8%A2.html".

หมวดหมู่: การ์ตูนญี่ปุ่น | การ์ตูนญี่ปุ่นแนวโชโจะ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Français
- Hrvatski
- Bahasa Indonesia
- Italiano
- 日本語
- Português
- Tiếng Việt
- 中文